Tazke dychanie
Existuje nejaky sprej na priedusky ktory mi ulahci dychanie kedze mam suchy drazdivy kasel?Dakujem
Dobrý deň,
Ďakujeme za vašu otázku. Na trhu nie je dostupný voľnopredajný liek vo forme spreja, ktorý je určený na liečbu suchého dráždivého kašľa. Na lekársky predpis sú viazané inhalačné lieky, ktoré sa vdychujú cez ústa a pomáhajú otvoriť dýchacie cesty v pľúcach (tým uľahčujú dýchanie) a zmierňujú pocit zovretia hrudníka, pískavé dýchanie a kašeľ, ktoré súvisia s astmou a podobnými ochoreniami dýchacich ciest.
Na liečbu suchého dráždivého kašľa sú dostupné lieky vo forme kvapiek alebo sirupu. Vhodným liekom je napríklad
Tussin
, ktorého dávkovanie je závislé od hmotnosti. Používa na liečbu suchého, dráždivého a ťažko utíšiteľného kašľa rôzneho pôvodu.
Vo forme sirupu je
Tussical
, ktorý sa v prípade dospelých užíva 4x denne 15 ml.
Prajem skorú úľavu od ťažkostí.
S pozdravom
Mgr. Tamara Jakúbeková